Þegar fréttir berast af því að fólk liggi látið á heimilum sínum um lengri tíma verða allir slegnir . Ýmsar fleiri tilfinningar bærast með manni eins og hryggð , samúð og samviskubit . Látum ekki lamast af þessum tilfinningum heldur nýtum þær til uppbyggingar þjónustu við þá sem eru einangraðir . Vandinn virðist ekki vera auðleystur því ekki er hægt að neyða fólk til samskipta . Til að rjúfa einangrun einstaklings þarf frumkvæði utan frá , þolinmæði , gott skipulag en umfram allt kærleika . Hver sem svörin kunna að vera er ljóst að enginn söfnuður getur breytt þessu innan sinna vébanda nema að vera í samstarfi við aðra sem sinna þessu verkefni . Sumir söfnuðir hafa byggt upp heimsóknarþjónustu sem stundum er einnig kölluð vinaþjónusta . Það er komin nokkur reynsla af slíku starfi en það er ástæða til að minna söfnuðina á mikilvægi þessa starfs . 10.27 ) en sú hvatning er í beinu framhaldi af boðinu um að elska Guð . Á árunum 2006 - 07 er áhersla á kærleiksþjónustu og þar er talið upp starf meðal einstæðinga , heimsóknarþjónusta og að þjálfa sjálfboðaliða til að sinna henni . Hér er tækifæri fyrir söfnuðina að mæta lífsnauðsynlegri þörf og efla starf sitt í kærleiksþjónustunni sem er einfaldlega að elska náungann í verki .